
Ministru kabineta noteikumi Nr. 395
Rīgā 2024. gada 25. jūnijā (prot. Nr. 26 6. §)
Grozījumi Ministru kabineta 2018. gada 21. novembra noteikumos Nr. 715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem"
Izdoti saskaņā ar Komercdarbības atbalsta kontroles likuma
12. panta 5. punktu
un Lauksaimniecības un lauku attīstības likuma
5. panta septīto daļu
· 1. Izdarīt Ministru kabineta 2018. gada 21. novembra noteikumos Nr. 715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem" (Latvijas Vēstnesis, 2018, 241. nr.; 2019, 240. nr.; 2021, 165. nr.; 2022, 20. nr.) šādus grozījumus:
· 1.1. izteikt noteikumu nosaukumu šādā redakcijā:
· "De minimis atbalsta uzskaites un piešķiršanas kārtība";
· 1.2. svītrot 1.6. apakšpunktu;
· 1.3. izteikt 2.1. apakšpunktu šādā redakcijā:
· "2.1. Komisijas 2023. gada 13. decembra Regulai (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831);";
· 1.4. izteikt 2.4. apakšpunktu šādā redakcijā:
· "2.4. Komisijas 2023. gada 13. decembra Regulai (ES) Nr. 2023/2832 par Līguma par Eiropas Savienības darbību 107. un 108. panta piemērošanu de minimis atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi (turpmāk – Komisijas regula Nr. 2023/2832).";
· 1.5. svītrot 3.3. apakšpunktu;
· 1.6. izteikt 3.4. apakšpunktu šādā redakcijā:
· "3.4. komercsabiedrība – atbilstoši Komercdarbības atbalsta kontroles likuma 1. panta otrās daļas 10. punktam;";
· 1.7. izteikt 3.7. apakšpunktu šādā redakcijā:
· "3.7. viens vienots uzņēmums – atbilstoši Komisijas regulas Nr. 2023/2831  2. panta 2. punktam, Komisijas regulas Nr. 1408/2013  2. panta 2. punktam, Komisijas regulas Nr. 717/2014  2. panta 2. punktam vai Komisijas regulas Nr. 2023/2832 2. panta 2. punktam.";
· 1.8. izteikt 8.2. apakšpunktu šādā redakcijā:
· "8.2. sagatavot, precizēt un apstiprināt elektronisko veidlapu par sniedzamo informāciju de minimis atbalsta uzskaitei un piešķiršanai (turpmāk – atbalsta pretendenta veidlapa) viena vienota uzņēmuma līmenī atbilstoši šo noteikumu 20. punktam.";
· 1.9. izteikt 10.2. apakšpunktu šādā redakcijā:
· "10.2. pārbaudīt, vai atbalsta pretendentam iepriekš piešķirtais de minimis atbalsts kopā ar plānoto de minimis atbalstu nepārsniedz Komisijas regulas Nr. 2023/2832 3. panta 2. punktā, Komisijas regulas Nr. 2023/2831 3. panta 2. punktā, Komisijas regulas Nr. 717/2014 3. panta 2.a punktā vai Komisijas regulas Nr.  1408/2013 3. panta 3.a punktā noteikto kopējo de minimis atbalsta summu un, ja attiecināms, Komisijas regulas Nr. 717/2014 vai Komisijas regulas Nr. 1408/2013 pielikumos nacionālā līmenī noteikto de minimis atbalsta slieksni, vienlaikus ievērojot Komisijas regulas Nr. 2023/2832 5. panta 1. punktā, Komisijas regulas Nr. 2023/2831  5. panta 1. un 2. punktā, Komisijas regulas Nr. 717/2014 5. panta 1. un 2. punktā vai Komisijas regulas Nr. 1408/2013 5. panta 1. un 2. punktā minētos nosacījumus;";
· 1.10. izteikt 15. punktu šādā redakcijā:
· "15. Zemkopības ministrijai kā komercdarbības atbalsta uzraudzības institūcijai – datu rediģētājam – papildus šo noteikumu 13. punktā minētajām tiesībām ir tiesības aktualizēt informāciju, kas iekļauta sistēmas klasifikatoros par Komisijas regulas Nr. 717/2014 vai Komisijas regulas Nr. 1408/2013 pielikumos nacionālā līmenī noteikto de minimis atbalsta slieksni, un kopējo de minimis atbalsta summu, kas noteikta Komisijas regulas Nr. 717/2014 3. panta 2.a punktā vai Komisijas regulas Nr. 1408/2013 3. panta 3.a punktā.";
· 1.11. izteikt 20. punktu šādā redakcijā:
· "20. Atbalsta pretendents pirms pieteikuma iesniegšanas atbalsta sniedzējam de minimis atbalsta saņemšanai sistēmā sagatavo un apstiprina atbalsta pretendenta veidlapu, kurā  ir iekļauti šādi dati par atbalsta pretendentu:
· 20.1. nosaukums vai vārds un uzvārds;
· 20.2. reģistrācijas numurs vai personas kods;
· 20.3. informācija, kas  norāda, vai atbalsta pretendents plāno pieteikties atbalstam, ko piešķir komercsabiedrībām, kuras sniedz pakalpojumus ar vispārēju tautsaimniecisku nozīmi saskaņā ar Komisijas regulu Nr. 2023/2832;
· 20.4. informācija par atbalsta pretendenta atbilstību viena vienota uzņēmuma definīcijai;
· 20.5. informācija par atbalsta pretendenta sadalīšanās, apvienošanās vai iegādes darījumiem viena vienota uzņēmuma līmenī atbilstoši Komisijas regulas Nr. 2023/2832 3. panta 8. un 9. punktam, Komisijas regulas Nr. 2023/2831 3. panta 8. un 9. punktam, Komisijas regulas Nr. 717/2014 3. panta 8. un 9. punktam vai Komisijas regulas Nr. 1408/2013 3. panta 8. un 9. punktam;
· 20.6. informācija par atbalsta pretendentam iepriekš piešķirto de minimis atbalstu viena vienota uzņēmuma līmenī atbilstoši Komisijas regulas Nr. 2023/2832 3. panta 2. punktam, Komisijas regulas Nr. 2023/2831 3. panta 2. punktam, Komisijas regulas Nr. 717/2014 3. panta 2.a punktam vai Komisijas regulas Nr. 1408/2013 3. panta 3.a punktam;
· 20.7. informācija par plānoto vai piešķirto citu komercdarbības atbalstu tā paša projekta ietvaros, tai skaitā par tām pašām attiecināmajām izmaksām, ja ir plānota de minimis atbalsta apvienošana.";
· 1.12. izteikt 21. punktu šādā redakcijā:
· "21. Atbalsta pretendents, iesniedzot atbalsta sniedzējam pieteikumu de minimis atbalsta saņemšanai, pievieno sistēmā sagatavotās atbalsta pretendenta veidlapas izdruku vai norāda tās identifikācijas numuru.";
· 1.13. izteikt 22. punktu šādā redakcijā:
· "22. Atbalsta pretendents ir atbildīgs par atbalsta pretendenta veidlapā sniegtās informācijas pilnīgumu un patiesumu.";
· 1.14. izteikt 23. punktu šādā redakcijā:
· "23. Atbalsta sniedzējs pārliecinās par atbalsta pretendenta sniegtās informācijas patiesumu vismaz publiskajās informācijas sistēmās. Ja atbalsta pretendenta sniegtā informācija ir nepilnīga, atbalsta sniedzējs lūdz atbalsta pretendentu precizēt atbalsta pretendenta veidlapā sniegto informāciju un atbalsta sniedzēja noteiktajā termiņā iesniegt precizētu atbalsta pretendenta veidlapu.";
· 1.15. izteikt 24. punktu šādā redakcijā:
· "24. Ja atbalsta sniedzējs konstatē, ka saskaņā ar atbalsta pretendenta veidlapā norādīto informāciju atbalsta pretendentam plānotais de minimis atbalsts kopā ar iepriekš piešķirto de minimis atbalstu pārsniedz attiecīgajā Komisijas regulas Nr. 2023/2832 3. panta 2. punktā, Komisijas regulas Nr. 2023/2831 3. panta 2. punktā, Komisijas regulas Nr. 717/2014 3. panta 2.a punktā vai Komisijas regulas Nr.  1408/2013 3. panta 3.a punktā noteikto kopējo de minimis atbalsta summu vai Komisijas regulas Nr. 717/2014 vai Komisijas regulas Nr. 1408/2013 pielikumos nacionālā līmenī noteikto de minimis atbalsta slieksni, vienlaikus ievērojot Komisijas regulas Nr. 2023/2832 5. panta 1. punktā, Komisijas regulas Nr. 2023/2831 5. panta 1. un 2. punktā, Komisijas regulas Nr. 717/2014 5. panta 1. un 2. punktā vai Komisijas regulas Nr. 1408/2013 5. panta 1. un 2. punktā minētos nosacījumus, jaunu de minimis atbalstu nepiešķir.";
· 1.16. izteikt 26.2. apakšpunktu šādā redakcijā:
· "26.2. atbalsta veidu (vai atbalsts piešķirts projektam atbalsta programmas ietvaros vai kā ad-hoc atbalsts);";
· 1.17. izteikt 26.11. apakšpunktu šādā redakcijā:
· "26.11. de minimis atbalsta regulu, saskaņā ar kuru piešķirts de minimis atbalsts;";
· 1.18. izteikt 26.12. apakšpunktu šādā redakcijā:
· "26.12. informāciju par atbalsta pretendenta pilnvarojuma aktu vai aktiem, pamatojoties uz kuriem komercsabiedrība ir pilnvarota sniegt vispārējas tautsaimnieciskas nozīmes pakalpojumu, ja atbalsta pretendents pretendē uz atbalstu saskaņā ar Komisijas regulu Nr. 2023/2832.";
· 1.19. izteikt 28. punktu šādā redakcijā:
· "28. Ja atbalsta sniedzējs nav ievērojis šo noteikumu 26. punktā minēto termiņu un citos gadījumos, kad atbalsta sniedzēja reģistrējamā de minimis atbalsta summa kopā ar citu sistēmā jau reģistrētu de minimis atbalstu pārsniedz Komisijas regulas Nr. 2023/2832 3. panta 2. punktā, Komisijas regulas Nr. 2023/2831 3. panta 2. punktā, Komisijas regulas Nr. 717/2014 3. panta 2.a punktā vai Komisijas regulas Nr. 1408/2013 3. panta 3.a punktā noteikto kopējo de minimis atbalsta summu vai Komisijas regulas Nr. 717/2014 vai Komisijas regulas Nr. 1408/2013 pielikumos nacionālā līmenī noteikto de minimis atbalsta slieksni, atbalsta sniedzējs veic šādas darbības:
· 28.1. ja de minimis atbalsts nav nodots atbalsta saņēmēja rīcībā, tad veic vienu no šādām darbībām:
· 28.1.1. samazina lēmumā par de minimis atbalsta piešķiršanu norādīto de minimis atbalsta summu, ja daļa no atbalsta pretendentam piešķirtās de minimis atbalsta summas pārsniedz Komisijas regulas Nr. 2023/2832 3. panta 2. punktā, Komisijas regulas Nr. 2023/2831 3. panta 2. punktā, Komisijas regulas Nr. 717/2014 3. panta 2.a punktā vai Komisijas regulas Nr. 1408/2013 3. panta 3.a punktā noteikto kopējo de minimis atbalsta summu vai Komisijas regulas Nr. 717/2014 vai Komisijas regulas Nr. 1408/2013 pielikumos nacionālā līmenī noteikto de minimis atbalsta slieksni, vienlaikus ievērojot Komisijas regulas Nr. 2023/2832 5. panta 1. punktā, Komisijas regulas Nr. 2023/2831 5. panta 1. un 2. punktā, Komisijas regulas Nr. 717/2014 5. panta 1. un 2. punktā vai Komisijas regulas Nr. 1408/2013 5. panta 1. un 2. punktā minētos nosacījumus;
· 28.1.2. atceļ lēmumu par de minimis atbalsta piešķiršanu, ja visa atbalsta pretendentam piešķirtā de minimis atbalsta summa vai daļa no tās pārsniedz Komisijas regulas Nr. 2023/2832 3. panta 2. punktā, Komisijas regulas Nr. 2023/2831 3. panta 2. punktā, Komisijas regulas Nr. 717/2014 3. panta 2.a punktā vai Komisijas regulas Nr. 1408/2013 3. panta 3.a punktā noteikto kopējo de minimis atbalsta summu vai Komisijas regulas Nr. 717/2014 vai Komisijas regulas Nr. 1408/2013 pielikumos nacionālā līmenī noteikto de minimis atbalsta slieksni, vienlaikus ievērojot Komisijas regulas Nr. 2023/2832 5. panta 1. punktā, Komisijas regulas Nr. 2023/2831 5. panta 1. un 2. punktā, Komisijas regulas Nr. 717/2014 5. panta 1. un 2. punktā vai Komisijas regulas Nr. 1408/2013 5. panta 1. un 2. punktā minētos nosacījumus;
· 28.2. ja de minimis atbalsts ir nodots atbalsta saņēmēja rīcībā, tad nodrošina nelikumīgā de minimis atbalsta atgūšanu atbilstoši Komercdarbības atbalsta kontroles likuma IV vai V nodaļā noteiktajai kārtībai.";
· 1.20. izteikt 31. punktu šādā redakcijā:
· "31. Finanšu ministrija nodrošina sistēmā reģistrēto datu publisku pieejamību par komercsabiedrībām piešķirto de minimis atbalstu pēdējo triju gadu laikā.";
· 1.21. izteikt 36. punktu šādā redakcijā:
· "36. Finanšu ministrija sistēmā ievadītos datus par piešķirto de minimis atbalstu glabā 10 gadus no ad-hoc atbalsta piešķiršanas dienas vai no pēdējā individuālā atbalsta piešķiršanas dienas attiecīgās de minimis atbalsta programmas ietvaros.";
· 1.22. svītrot 47. punktu;
· 1.23. svītrot 48. punktu;
· 1.24. svītrot 50. punktu;
· 1.25. papildināt ar 51.4 punktu šādā redakcijā:
· "51.4 Līdz šo noteikumu 36. punktā noteiktā termiņa beigām sistēma uzkrāj informāciju, tai skaitā par Latvijā piešķirto de minimis atbalstu komercsabiedrībām, atbilstoši Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam un Komisijas 2012. gada 25. aprīļa Regulai (ES) Nr. 360/2012 par Līguma par Eiropas Savienības darbību 107. un 108. panta piemērošanu de minimis atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi.";
· 1.26. svītrot 1. pielikumu.
· 2. Noteikumi stājas spēkā 2024. gada 1. jūlijā.

	Ministru prezidente
	(paraksts*)
	E. Siliņa

	Finanšu ministra pienākumu izpildītāja ‒ izglītības un zinātnes ministre
	(paraksts*)
	A. Čakša


* Dokuments ir parakstīts ar drošu elektronisko parakstu

